Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 720

b) a munkát csak erre feljogosított személy felügyelete alatt szabad megtervezni és elvégezni. 11.2. A bontási munkákhoz tervet kell készíteni, melynek tartalmaznia kell a bontás sorrendjét, technológiáját, a szükséges eszközöket és az alkalmazandó segédszerkezetet. 11.3. A bontási munkát csak az érvényes jogszabályok szerinti szakképesítéssel, tapasztalattal és megfelelõ gyakorlattal rendelkezõ személy irányításával szabad végezni. 11.4. A bontást végzõ munkavállalókkal az alkalmazott technológiát, mûveletet meg kell ismertetni. 11.5. A bontási munkák megkezdése elõtt meg kell vizsgálni, hogy az építmény milyen anyagból készült, illetve 2002/24. szám található-e azbeszttartalmú anyag az épületen. Ez utóbbi esetben a vonatkozó jogszabály szerint kell eljárni. 11.6. A bontási munkák megkezdése elõtt, a bontandó épület állapotát meg kell vizsgálni, és a vizsgálat eredményét a bontási sorrend kialakításánál figyelembe kell venni. Meg kell állapítani a becsatlakozó vezetékek állapotát, fajtáját és helyzetét, majd meg kell gyõzõdni arról, hogy a vezetékeket leválasztották, és tartalmukat leürítették. 11.7. A munka megszakítása esetén a bontás alatt lévõ, valamint a megmaradó épületszerkezetek állékonyságát biztosítani kell. 11.8. A bontási munkaterületet kerítéssel kell körülvenni, és az idegen, illetéktelen személyek bontási területre történõ bejutását meg kell akadályozni. 11.9. Épületek összefüggõ szerkezeti részeit több szinten egyszerre bontani nem szabad. 11.10. Meglazult vagy bizonytalan teherbírású épületszerkezetekre, födémekre állványt vagy dúcolást helyezni nem szabad. A bontás során használt aládúcolásokat, kitámasztásokat, kiváltásokat méretezni kell. 11.11. Az építményt vagy annak részét aláásással vagy egyéb stabilitást veszélyeztetõ módszerrel dönteni tilos! 11.12. A közlekedési és menekülési utakat a törmeléktõl tisztán kell tartani. 11.13. Amennyiben nem akadályozható meg, hogy az arra fel nem jogosított személyek a bontás közelében tartózkodjanak, a veszélyes tér határán figyelõ személyt kell felállítani, akinek a feladata e személyeknek a bontás körzetébe történõ bejutásának megakadályozása. 11.14. A kibontott anyagot úgy kell eltávolítani, hogy az se porhatást, se egyéb olyan hatást ne okozzon, amely a környezetre, illetve az építési munkahelyen vagy annak közelében tartózkodókra káros vagy kellemetlen lehet. 11.15. A döntéssel történõ épületbontás esetén annak idõpontjáról az érintett terület lakóit értesíteni kell. 11.16. A döntés irányába esõ területet szabaddá kell tenni, és el kell keríteni. 11.17. Bontásnál a falmagasság kétszeresének megfelelõ sávot kell veszélyes zónának tekinteni. 11.18. Fallehúzáshoz csak sodronykötél alkalmazható. Kötélvisszacsapás ellen a munkavállalókat védõállással kell megvédeni. 11.19. Bedöntött falrészeket csak az állva maradt falszakaszok stabilitásának ellenõrzése után szabad megközelíteni. 11.20. Markolóval történõ bontás esetén a felemelt markoló és a bontandó építmény felsõ szintje között 0,5 méter szabad távolságnak kell lennie. 11.21. Súllyal történõ döntés esetén a munkagép gémállását úgy kell megválasztani, hogy a gém csúcsa és a bontandó épületrész legmagasabb szintje között legalább 1,5 méter szabad távolság legyen.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes